Contribució al coneixement dels mol-luscs 
associats a praderies de Caulerpals a Mallorca 


Antonio BOX, Salud DEUDERO, Guillem X. PONS, Andreu BLANCO, PILUCA 
SARRIERA i Miguel CABANELLAS-REBODERO 





SOCIETAT D'HISTÒRIA 
NATURAL DE LES BALEARS 


Box, A., Deudero, S., Pons, G.X., Blanco, A., Sariera, P. i Cabanellas-Rebodero, M. 
2007. Contribució al coneixement dels mol'luscs associats a praderies de Caulerpals a 
Mallorca. Boll. Soc. Hist. Nat. Balears, 50: 115-125. ISSN 0212-260X. Palma de 
Mallorca. 


A les Balears poden trobar-se tres espècies de caulerpals, C. prolifera i les invasores C. 
taxifolia i C. racemosa var cylindracea A les tres caulerpals s'han trobat un trobat 27 
espècies de gasteròpodes i 26 espècies de bivalves. La majoria de les espècies identifi- 
cades són principalment pròpies de P oceanica, i algunes de comunitats d'algues fotò- 
files i fons sorrencs. Hi ha que assenyalar la presència de l'herbivor directe de Caulerpa, 
Ascobulla fragilis, a les tres espècies de caulerpals. A l'actual estat d'invasió, l'efecte 
que tenen les dues espècies de caulerpals invasores és la generació d'un hàbitat on coin- 
cideixen espècies de zones properes augmentant la diversitat. L'efecte d'aquestes algues 
invasores ha de ser estudiat a llarg termini per tal de veure si l'ecosistema, una vegada 
ben establerta la invasió, afavoreix certes espècies més que d'altres. 

taxifolia and C. racemosa. Considering the three Caulerpa a total of 27 gastropods and 
26 bivalve species had been identified. All mollusc species found were mainly typical 
from seagrass beds and some from rocky macroalgae communities and sandy bottoms. 
Must be remarked the presence in the three Caulerpa of Ascobulla fragilis a direct 
Caulerpa feeder. In the actual stage of invasion, the main effect of invasive Caulerpa is 
to generate a habitat suitable for mollusc species from nearby habitats enhancing diver- 
sity. The effect of invasive species long term trends must studied to analyze if in most 
advanced stages of the invasion the diversity decrease or not. 

Introducció 


A l'actualitat podem trobar tres espècies 
de Caulerpals al Mar Balear, Caulerpa pro- 
lifera, Caulerpa taxifolia i Caulerpa race- 
mosa. Les dues darreres es consideren com 
espècies invasores dins la Mar Mediterrània. 
La presència d'aquestes espècies té efectes 
sobre la flora i fauna canviant totalment la 
comunitats litorals (BellanSantini et al., 
1996, Argyrou et al, 1999; Buia et al, 
2001). 

Caulerpa taxifolia és una espècie que 
fou alliberada a Mònaco l'any 1984 
(Meinesz i Hesse 1991) i es va expandir 
ràpidament per la Mediterrània occidental, 
arribant a ocupar més de 2000 hectàrees i 
afectant fins a sis paisos (Mònaco, França, 
Espanya, Italia, Croàcia i Tunísia). A 
Mallorca, a l'actualitat, només es troba C. 
taxifolia a Cala d'Or, Santanyí. Aquesta alga 
es va detectar a 1992 a Cala Petita a una pro- 
funditat de 6 metres i es va iniciar una cam- 
panya d'eradicació i control (Pou et al, 
1993). A l'actualitat només hi ha petites 
extensions amb C. taxifolia a Cala d'Or, 
aquestes no han augmentat d'extensió al 
llarg dels anys 2003-2006 segons les obser- 
vacions efectuades. 

C. racemosa var. cylindracea té origen 
australià. L'expansió d'aquesta espècie ha 
estat molt ràpida a la Mar Mediterrània i, 
actualment, ja ha sobrepassat la 
Mediterrània arribant fins a les Illes 
Canàries (Verlaque et al., 2000, 2003, 
2004). La primera cita d'aquesta espècie a 
les Illes Balears fou a la Badia de Palma 
(Ballesteros et al., 1999) i durant els darrers 
anys s'ha trobat a nombroses localitats de 
les Illes Balears i costa est de la Peninsula 
Ibèrica. 

A la Mediterrània la Caulerpa prolifera 
es considera una espècie establerta. Aquesta 
espècie ja té una fauna pròpia amb organis- 


mes que s'han adaptat a la presència de l'al- 
ga i algunes d'elles ja s'alimenten d'ella i 
aprofiten les seves substàncies tòxiques, 
com la caulerpenina, pròpies del gènere 
Caulerpa com metabòlits defensius 
(Sánchez-Moyano et al., 2004). 

Dins el marc d’estudi dels efectes de les 
espècies invasores sobre els ecosistemes 
s'han realitzat una sèrie d'estudis amb 1’ ob- 
jectiu d’avaluar els canvis que provoca sobre 
la fauna la presència de les distintes espècies 
de Caulerpa. L'objectiu del present treball 
és augmentar el coneixement de la fauna a la 
Mar Balear, amb especial interès en 
mol-luscs, i analitzar l'efecte de la presència 
d'espècies de macroalgues del gènere 
Caulerpa sobre els mol-luscs. 


Material i mètodes 


Durant dos anys (2003-2005) s'han reco- 
llit mostres bentòniques a dues localitats de 
Mallorca. La primera localitat, Cala d'Or, es 
caracteritza per la presència de Caulerpa 
prolifera i C. taxifolia. La segona localitat, 
ubicada a Portals Vells, és on es varen reco- 
llir mostres a C. racemosa var. cylindracea 
(Fig. 1). El substrat mostrejat van ser els 
rizomes de Posidonia oceanica colonitzats 
per caulerpals. 

Les mostres es van obtenir amb un qua- 
drant 20*20 introduit 5 centimetres en el 
sediment obtenint una area de mostreig de 
400 cm’, o un volum de 2000 cm?. Només 
es va triar i classificar la macrofauna 
(fauna major a 500 um). En el present tre- 
ball s'aporten les espècies de mol-luscs 
identificades aixi com dades sobre la seva 
abundancia. 

La classificació taxonòmica s'ha realit- 
zat mitjançant obres clàssiques de taxono- 
mia malacològica de la Mediterrània 
(Nordsieck, 1969, 1972; 1982; Poppe i 

Fig 1. Abundàncies mitges per període de mostreig de les espècies més importants a Caulerpa prolifera. 


Fig. 1. Abundance means for sampling period of the most important species in Caulerpa prolifera. 


Goto, 1991; Poppe i Goto, 1993; 1 Giannuzi- 
Savelli et al., 1994: 1996; 1999). 


Resultats 


A continuació s'adjunta un llistat amb 
les espècies identificades a cada una de les 
praderies estudiades amb una descripció de 
les espècies més importants a les praderies 
de caulerpals (Taules 1, 2 i 3). 


Mollusca Gastropoda 


Fam. Cerithiidae 
Bittium reticulatum da Costa, 1778 
Espècie present a les tres praderies de 
caulerpals, però amb major abundància a C. 
prolifera. Es tracta d'una espècie omnivora 
que s'alimenta tant de detritus com de 
macroalgues. És una espècie freqiient a les 
praderies de C. prolifera i la seva presència 
es veu afavorida pels augments de matèria 
orgànica (Sanchez-Moyano et al., 2004). 


Distribució general: Espècie present des 
de Noruega fins al sud de les Illes Canàries. 
Present a tota la Mediterrània. Viu des de la 
zona intermareal fins als 250 metres. 
Freqiient a fanerogames marines. 


Cerithium vulgatum Bruguière, 1972 

Present a les tres espècies de Caulerpa 
amb abundàncies similars a C. prolifera i C. 
taxifolia. 

Distribució general: Present a la Medi- 
terrània. Espècie comuna a aigües poc pro- 
fundes i a fons arenosos. Es tracta d'una 
espècie fitòfaga. 


Fam. Columbellidae 
Columbella rustica Linnaeus 1758 

Espècie només present a la zona colonit- 
zada per Caulerpa prolifera. 

Distribució general: Present des de les 
costes del Nord-oest d'Àfrica, Iles 
Canaries, Madeira i Açores. Espècie molt 
comuna a la Mediterrània. Pròpia de zones 
intermareals i poc profundes on sol aparèi- 
xer sota roques i pedres. També es caracte- 

ritza per formar part de la fauna associada a 
praderes de Posidonia oceanica, on mostra 
habits nocturns (Templado et al., 2004), i a 
praderes d'algues fotòfiles (Ballesteros i 
Pinedo, 2004). Espècie omnivora. 


Fam. Nassaridae 
Nassarius incrassatus Stròm, 1768 

Espècie abundant a Caulerpa racemosa. 
També present a C. prolifera, però menys 
abundant. 

Distribució general: Present des del nord 
de Noruega fins la Mediterrània. Present a 
les Illes Canàries i a Islàndia. Pot aparèixer 
a pocs metres de fondària fins als 200 
metres. Freqiient a comunitats d'algues lito- 
rals. Espècie present a praderies de P ocea- 
nica, comunitats d'algues fotòfiles i C. pro- 
lifera (Ballesteros et al., 2004, Ballesteros i 
Pinedo, 2004, Templado et al., 2004). 


Fam. Neritidae 
Smaragdia viridis Linnaeus, 1758 

Espècie només present a C. racemosa. A 
les altres dues caulerpals no es va recol-lec- 
tar cap individu durant els dos anys de mos- 
treig. 

Distribució general: Present a les Illes 
Canàries, Estret de Gibraltar i a tota la 
Mediterrània. També present al Carib. 
Espècie pròpia de les praderies de Posidonia 
oceanica (Templado et al, 2004) i 
Cymodocea nodosa (Ballesteros et al., 
2004). Espècie herbivora capaç d’alimentar- 
se de fanerògames marines (Rueda i Salas 
2007). 


Fam. Phasianellidae 
Tricolia pullus Linnaeus 1758 
Espècie present a les tres caulerpals 
estudiades. Les seves abundàncies són més 
importants a la invasora C. taxifolia. 
Distribució general: Present des de les 
Illes Britàniques fins a la Mediterrània. Viu 


des de zones poc profundes fins a 35 metres. 
A la Mediterrània és freqüent aquest gas- 
teròpode en praderies de Posidonia oceani- 
ca (Templado, 1984; Templado et al., 2004), 
praderies de Cymodocea nodosa (Balles- 
teros et al., 2004) i a fons d’algues fotòfiles 
(Ballesteros i Pinedo, 2004). Es tracta d’una 
espècie herbivora. 


Fam. Rissoiellidae 
Alvania cimex Linnaeus, 1758 

Espècie present a les tres espècies de 
caulerpals, amb una major abundància a C. 
taxifolia. 

Distribució general: Espècie present a la 
Mediterrània. Molt comuna a l'estrat foliar 
de Posidonia oceanica (Chessa et al., 1989, 
Gambi et al., 1992, Templado et al., 2004). 
També present a comunitats d'algues fotò- 
files litorals (Ballesteros i Pinedo, 2004). 


Fam. Rissoinidae 
Rissoina bruguieri Payraudeau, 1826 

Espècie només present a les caulerpals 
invasores. No es va recol-lectar cap individu 
a C. prolifera. 

Distribució general: Present des de les 
costes Atlàntiques de França, sud de 
Portugal, Illes Canàries i a la Mediterrània. 
Es tracta d'una espècie comuna a aigües poc 
profundes. Present a l'estrat foliar de prade- 
res de Posidonia oceanica (Templado et al., 
2004). Alguns autors la consideren una 
espècie de fons durs (Antoniadou i 
Chintiroglou, 2007). Es tracta d'una espècie 
herbivora. 


Fam. Volvatellidae 

Ascobulla fragilis Jeffreys, 1856 
Distribució a les tres espècies de 

Caulerpa, però molt més abundant a 

Caulerpa prolifera. Espècie pròpia de l'en- 

dofauna de C. prolifera que s'alimenta dels 

seus estolons (Sanchez-Moyano et al., 

2004). Es un herbivor estricte de caulerpals 
ja que utilitza la caulerpenina com a 
substancia defensiva contra els depredadors 
(Gavagnin et al., 1994; 2000). 

Espécie present a tota la Mediterrania 
vivint a praderies de C. prolifera. Ha estat 
citada a les praderies de C. racemosa de 
Sicilia (Pandolfo i Chemello, 1995). La seva 
preséncia a C. taxifolia demostra la seva 
capacitat per adaptar-se a les Caulerpa inva- 
sores. 

Espécie molt abundant durant els perio- 
des de mostreig a C. prolifera (Fig. 1). 


Mollusca Bivalvia 


Fam Arcidae 
Arca noae Linné, 175 

Espècie considerada posidonicola, 
abundant als rizomes de Posidonia oceani- 
ca colonitzat per C. taxifolia i C. racemosa 
var cylindracea. 

Distribució general: Present des 
d’Algarve, Portugal, fins a Senegal, a 
l'Atlàntic. Present a la Mediterrània. Viu a 
fons rocosos o a sobre d'altres bivalves des 
del nivell de la mar fins a 119 metres. 
També viu aferrada als rizomes de P ocea- 
nica (Ballesteros et al., 1987). Present a les 
comunitats d'algues fotòfiles infralitorals 
(Dantart et al., 1990, Ballesteros i Pinedo, 
2004) i praderies de Posidonia oceanica 
(Ballesteros et al., 1987, Templado et al., 
2004). 

Fam. Carditidae 
Glans trapezia Linnaeus, 1767 

Bivalve present a les tres zones de cau- 
lerpals. Cal destacar el gran nombre d'indi- 
vidus recol:lectats a C. racemosa, on aques- 
ta espècie és la més abundant. El mateix 
succeeix a C. taxifolia on és el mol:lusc més 
abundant. 


Taula 1. Mitja, desviació estàndard i abundància de 
mol-luscs a praderes de Caulerpa prolifera a Cala 
Llonga, els resultats estan expressats com 
individus/m’. 

Table 1. Median standard deviation and abundance of 
mollusca in Caulerpa prolifera meadows in Cala 


Llonga, the results are expressed as individuals/m’. 





Desviació Abundancia 





Mitja estandard total 
Gastropoda 
Bullidae 
Bulla striata 0,67 2,31 8 
Cerithiidae 
Bittium reticulatum 21,15 62,45 333 
Cerithium vulgatum 417 6,73 50 
Columbellidae 
Columbella rustica 2,08 5,23 25 
Nassariidae 
Nassarius 
incrassatus 1,33 3.11 Ll 
Oxynoidae 
Lobiger serradifalci 0,67 2,31 8 
Oxynoe olivacea 0,67 2,31 8 
Rissoidae 
Alvania cimex 1,42 4,91 17 
Tricoliidae 
Tricola pullus 1,42 4,91 17 
Tricola speciosa 0,67 2,31 8 
Trochidae 
Gibbula ardens 0,67 2,31 8 
Jujubinus 0.67 231 8 
exasperatus 
Volvatellidae 
Ascobulla fragilis 166,67 158,52 2000 
Bivalvia 
Carditidae 
Glans trapezia 14,17 12,99 170 
Lucinidae 
Loripes lacteus 57,00 102,55 684 
Lucinella divaricata 3,42 5,57 41 
Montacutidae 
I Parvicardium 1,33 3,11 16 
exiguum 
Mytilidae 
Modiolus barbatus 0,67 2,31 8 
Noetiidae 
Striarca lactea 0,67 2,31 8 
Tellinidae 
Atcopagió 0,67 231 8 
balaustina 
Veneridae 
Irus irus 0,67 2,31 8 
Ruditapes 
decussates 7 0,67 231 . 
Tapes rhomboides 0,67 2,31 8 
Venerupis aurea 8,92 9,69 107 


120 Boll. Soc. Hist. Nat. Balears, 50 (2007) 


Mitja Desviació Abundància 
estàndard total 
Gastropoda 
Calyptracidae 
Crepidula ungiformis 0,67 2,31 8 
Cerithiidae 
Bittium latreilli 2,08 5,23 25 
Bittium reticulatum 2,75 7,37 33 
Cerithium vulgatum 4,92 7,63 59 
Coralliophiidae 
Coralliophila alucoides 0,67 2,31 8 
Naticidae 
as Payraudeautia 0,67 231 8 
intricada 
Rissoidae 
Alvania cimex 0,67 2,31 8 
Rissoina bruguieri 1,33 3,11 16 
Tricoliidae 
Tricolia pullus 2,00 3,62 24 
Triviidae 
Trivia artica 0,67 2,31 8 
Trochidae 
Gibbula ardens 0,67 2,31 8 
Volvatellidae 
Ascobulla fragilis 6,17 10,06 14 
Bivalvia 
Arcidac 
Arca noae 4,08 7,49 49 
Carditidac 
Glans trapezia 46,50 19,72 558 
Venericardia antiquata 0,67 2,31 8 
Chamidae 
Chama ghryphoides 1,33 3,11 16 
Limidae 
Limaria hians 4,17 6,73 50 
Lucinidae 
Ctena decussata 12,33 13,61 148 
Loripes lacteus 9,67 11,13 116 
Lucinella divaricata 1,33 3,11 16 
Montacutidae 
Mysella bidentata 0,67 2,31 8 
Parvicardium exiguum 1,33 3,11 16 
Mytilidae 
Dacrydium hyalinum 0,67 2,31 8 
Modiolus barbatus 0,67 2,31 8 
Tellinidae 
Arcopagia balaustina 2,67 3,94 32 
Gastrana fragilis 0,67 2,31 8 
Tellina donacina 0,67 2,31 8 
Veneridae 
Irus irus 0,67 2,31 8 
Venus casina 1,33 3,11 16 
Venus verrucosa 2,00 3,62 24 


Taula 2. Mitja, desviació estàndard i abundancia de 
mol'luscs a praderes de Caulerpa taxifolia a Cala d'Or, 
els resultats estan expressats com individus/m-. 

Table 2. Median standard deviation and abundance of 
mollusca in Caulerpa taxifolia meadows in Cala d'Or, 
the results are expressed as individuals/m’. 


Distribució general: Des de Portugal al 
llarg de la costa Oest d'Àfrica fins a 
Angola. Present a la Mediterrània. A tot 
tipus de substrats rocosos des de zona 
mediolitoral fins als 73 metres. Es comú 
aferrat als rizomes de Posidonia oceanica 
(Ballesteros et al, 1987). Els individus 
recol-lectats estaven totalment coberts d'al- 
gues, de forma similar als qui viuen al subs- 
trat rocós. 

Espècies molt abundant durant els mos- 
treigs a C. taxifolia i C. racemosa var cylin- 
dracea (Figs. 2 i 3). 


Fam. Limidae 
Limaria hians Gmelin, 1791 

Espècie present a les zones colonitzades 
per les caulerpals invasores. No es va reco- 
llir cap individu a C. prolifera. 

Distribució general: Espècie pròpia de 
l'Atlàntic Central. Present al Carib, a Europa 
es coneix la seva presència des de les Illes 
Lofoten, Noruega, Islàndia. Espècie comuna. 
a la Mediterrània. Viu a les concrecions 
calcàries que apareixen a les praderies de 
Posidonia oceanica (Templado et al., 2004). 


Fam. Lucinidae 
Ctena decussata O.G. Costa, 1829 

Present a C. taxifolia i C. racemosa amb 
abundàncies elevades. No es va recol-lectar 
cap individu a C. prolifera. 

Distribució general: Distribució atlànti- 
ca des del sud de França fins a les Illes 
Canàries. Present a tota la Mediterrània. Viu 
a fons arenosos, fangosos i roques petites. 
Present a comunitats algals. 


Loripes lacteus Linnaeus, 1758 

Espècie molt abundant a C. prolifera. 
També té una presència important a C. taxi- 
folia i C. racemosa. 

Distribució general: Present des del Mar 
del Nord fins a Mauritània, Oest d'Àfrica, 

Fig. 2. Abundàncies mitges per període de mostreig de les espècies més importants a Caulerpa taxifolia. 


Fig. 2. Abundance means for sampling period of their most important species in Caulerpa taxifolia. 


Canàries 1 Madeira. Present a la 
Mediterrania 1 a la Mar Negre. Apareix a 
fons tous d'arena, fang i pedres petites. 
Apareix des de la zona mediolitoral fins a 
150 metres. Està considerada com a part de 
l'endofauna propia de C. prolifera (Sanchez- 
Moyano et al., 2004). 


Fam. Veneridae 
Venerupis aurea Gmelin, 1791 

Especialment abundant a C. prolifera. 
També present a C. racemosa var cylindra- 
cea. No va ser recol-lectat cap individu a C. 
taxifolia. 

Distribució general: Present des de 
Noruega fins a la costa atlàntica d'Espanya. 
Present a la Mar Mediterrània i a la Mar 
Negre. Viu soterrada a l'arena, fang i graves. 
Apareix des de fons poc profunds fins a 36 
metres. Espècie citada a praderies de C. pro- 
lifera a Formentera (Dantart et al., 1990). 


Venus verrucosa Linné, 1758 

Espècie només present a les dues espè- 
cies caulerpals invasores. No va ser 
recol-lectat cap individu a C. prolifera. 


Distribució general: A l'Atlàntic des de 
Noruega fins al Sud d'Àfrica. Recol-lectat a 
les Illes Canàries i Madeira. Present a la 
Mediterrània. Viu a tot tipus de fons, però 
especialment als fons de graves. Viu des del 
límit inferior del nivell de la mar fins a prop 
dels 100 metres de fondària. Present a pra- 
deries de Posidonia oceanica i comunitats 
d'algues fotòfiles litorals (Ballesteros i 
Pinedo, 2004; Templado et al., 2004). 


Conclusions i discussió 


En aquest treball s'han identificat 27 
espècies de gasteròpodes i 26 espècies de 
bivalves en les tres praderies de caulerpals 
estudiades. Gran part de les espècies identi- 
ficades són pròpies de Posidonia oceanica 
(Templado, 1984, Templado et al., 2004) i 
de comunitats d'algues fotòfiles de fons 
rocosos (Dantart et al., 1990: Ballesteros i 
Pinedo 2004, Antoniadou i Chintiroglou 
2007). També apareixen espècies herbívores 
directes de Caulerpa com Ascobulla fragilis, 
Oxynoe olivacea i Lobiger serradalfi. Cal 

Gastropoda 
Aplysiidae 
Petalifera petalifera 
Cerithiidae 
Bittium reticulatum 
Cerithium vulgatum 
Conidae 
Mangelia 
multilineolata 
Cylichnidae 
Cylichna cylindracea 
Nassariidae 
Nassarius incrassatus 
Naticidae 
Payraudeautia 
intricada 
Neritidae 
Samagdia viridis 
Rissoidae 
Alvania canceollata 
Alvania cimex 
Alvania montagui 
Rissoina bruguieri 
Tricoliidae 
Tricolia pullus 
Triphoridae 
Metaxia cf mataxa 
Trochidae 
Gibbula ardens 
Volvatellidae 
Ascobulla fragilis 
Bivalvia 
Arcidae 
Arca noae 
Barbatia barbata 
Carditidae 
Glans trapezia 
Venericardia 
antiquata 
Chamidae 
Chama ghryphoides 
Limidae 
Limaria hians 
Lucinidae 
Ctena decussata 
Loripes lacteus 
Lucinella divaricata 
Montacutidae 
Parvicardium 
exiguum 
Parvicardium 
scriptum 
Mytilidae 
Modiolus barbatus 
Musculus costulatus 
Musculus subpictus 
Noetiidae 
Striarca lactea 
Veneridae 
Venerupis aurea 


Mitja 


2,27 


12,09 
2,18 


0,73 


0,73 
5,27 
1,55 
5,27 


0,73 


11,27 
1,45 
0,73 
77,18 
0,73 
0,73 
3,64 
10,55 


4,45 
0,73 


1,45 
3,09 
1,45 
0,73 


2,91 


Desviació Abundància 


estàndard total 
5,44 25 
27,09 133 
3,74 24 
241 8 
2,41 8 
11,04 75 
2,41 8 
17,30 74 
2,41 8 
6,81 58 
5,13 17 
10,66 58 
2,41 8 
2,41 8 
7,68 33 
15,79 124 
3,24 16 
2,41 8 
44,63 849 
2,41 8 
2,41 8 
4,18 40 
10,64 116 
5,72 49 
2,41 8 
7,54 25 
2,41 8 
3,24 16 
6,88 34 
3,24 16 
2,41 8 
4,04 32 


Taula 3. Mitja, desviació estàndard i abundància de 
mol'iuscs a praderes de Caulerpa racemosa a Portals 
Vells, els resultats estan expressats com individus/m’. 
Table 3. Median standard deviation and abundance of 
mollusca in Caulerpa racemosa meadows in Portals 


Vells, the results are expressed as individuals/m’. 


destacar que a Caulerpa prolifera han estat 
recol-lectades espècies típiques d'aquesta 
caulerpal com són: Loripes lacteus, 
Veneropis aurea, Ascobulla fragilis entre 
d'altres (Ballesteros et al., 1987; Rueda et 
al., 2001, Rueda i Salas 2003, Sànchez- 
Moyano et al., 2004). 

Les dues espècies de Caulerpa invaso- 
res presenten una comunitat de mol-luscs 
resultat d'una confluència d'espècies de P 
oceanica, de fons rocosos, d'algues fotòfi- 
les, de fons arenosos i de Caulerpa prolife- 
ra. Les zones colonitzades per aquestes 
dues espècies estan molt influenciades per 
les taxocenosis properes com demostra el 
llistat d'espècies identificades. Cal destacar 
també la presència de consumidors directes 
de Caulerpa tant a C. taxifolia com a C. 
racemosa var. cylindracea com és el cas de 
l'opistobranqui Ascobulla fragilis. La 
presència d'4. fragilis a C. racemosa ja 
havia estat descrita a Sicília (Pandolfo i 
Chemello, 1995). La seva presència a C. 
taxifolia confirma la relació tròfica existent 
entre Ascobulla i Caulerpa, i suposa la 
presència d'un potencial agent de control 
d'aquestes espècies. 

Les dades reportades en aquest manus- 
crit són de gran interès a l'hora d'analitzar 
l'efecte de la presència d'espècies al-lòcto- 
nes a la zona infralitoral de les Illes Balears, 
que està essent sotmesa a canvis associats a 
la presència de noves espècies d'algues que 
modifiquen l'ecosistema. Els resultats mos- 
tren que, amb l'actual estat d'invasió, l'e- 
fecte que tenen les dues espècies de cauler- 
pals invasores és la generació d'un hàbitat 

Fig. 3. Abundàncies mitges per període de mostreig de les espècies més importants a Caulerpa racemosa. 
Fig. 3. Abundance means for sampling period of the most important species in Caulerpa racemosa. 


on coincideixen espècies de zones properes. 
Però l'efecte d'aquestes algues invasores ha 
de ser estudiat a llarg termini per tal de veure 
si l'ecosistema, una vegada ben establerta la 
invasió, afavoreix certes espècies més que 
d'altres. És també molt important no oblidar 
la importància de l'ecosistema que estan 
colonitzant les caulerpals, zones mortes de 
P oceanica. Per tant, és molt important res- 
saltar la importància de les praderies de 
Posidonia i el seu paper com a productor 
primari, hàbitat complex (zona rizomàtica 1 
foliar), zona de reclutament i principal eco- 
sistema a la Mar Mediterrània (Buia et al., 
2000: Pergent-Martini et al., 2005). Per tant, 
s'ha de valorar l'efecte de les caulerpals, no 
tant sols des del punt de vista de les cauler- 
pals i diversitat sinó també s'ha de conside- 
rar si poden arribar a conformar un ecosiste- 
ma estructurat i ric com els de Posidonia 
oceanica. 


Agraiments 


Aquest treball s'ha finançat amb l'ajut 
dels projectes "Expansión de Caulerpa pro- 


lifera, C. taxifolia y C. racemosa en el 
Mediterràneo: dinàmica clonal, producción 
y destino de la producción" REN2002- 
00701/MAR i "Macroalgas marinas invaso- 
ras en las islas Baleares: Evaluación de ries- 
gos y efectos en comunidades bentónicas" 
CTM2005-01434/MAR. El primer autor ha 
rebut una beca 13P FSE de postgrau. Volem 
agrair la seva ajuda als investigadors Dr. 
Jorge Terrados i Dra. Núria Marbà durant les 
sortides de recollida de mostres. 

